दादरी बना नया जिला, अंबाला हुआ पुलिस कमिश्नरी से बाहर - Dainik Express | Dainik Express
1:57 pm - Monday December 5, 2016	breaking:
दादरी बना नया जिला, अंबाला हुआ पुलिस कमिश्नरी से बाहर
हरियाणा मंत्रिमंडल की मंगलवार को हुई बैठक में अंबाला-पंचकूला पुलिस कमिश्नरी से अंबाला को बाहर कर दिया गया है। अब पुलिस कमिश्नरी पंचकूला में ही रहेगी। मंत्रिमंडल ने दादरी को जिला बनाने की भी मंजूरी दे दी है। हरियाणा में अब जिलों की संख्या बढ़कर 22 हो जाएगी।
हरियाणा में इसके अलावा दस नए उपमंडल बनाए जाने को भी मंजूरी दी गई है। कैबिनेट ने अंबाला छावनी, बाढड़ा, बडख़ल, नारनौंद, बादली, उचाना, घरौंडा, रादौर, पुन्हाना और कालावाली को उपमंडल बनाने को हरी झंडी दी है। इसके अलावा दस नई तहसीलों को भी मंजूरी दी गई है। इनमें अंबाला छावनी, बडख़ल, बॉस, बादली, उचाना, अलेवा, लाडवा, रायपुर रानी, मतलौड़ा, कालावाली शामिल हैैं। तीन नई सब तहसीलें भी बनाई गईं हैैं। इनमें खिजराबाद, पालवास खेड़ी, चौपटा शामिल हैैं।
कैबिनेट फैसलों को बारे में पत्रकारों से बातचीत में कैबिनेट मंत्री ओमप्रकाश धनखड़ ने बताया कि बादली उझाना, मुनक, पीपली कुंजपुरा, पिनगवां, बड़ौली, पलवल, डहीना, खिजराबाद, नागपुर, तिगांव ढाांड नए ब्लाक बनाए गए हैैं। राज्य में अब ब्लाकों की संख्या 126 से बढ़कर 140 हो जाएगी। इसके अलावा गुडगांव का नाम गुरुग्राम और मेवात का नाम नूंह करने के फैसले को भी मंजूरी दी गई है।
प्रमुख फैसले
1. अर्दधसैनिक बलों को भी सेना के पूर्व सैनिकों की तर्ज पर पुलिस में भर्ती किया जाएगा।
2. चार नवंबर को हरियाणा विधानसभा का विशेष सत्र होगा।
3, तीन नवंबर को पूर्व विधायकों और पूर्व सांसदों का पंचकूला में सम्मेलन होगा।
4. खिलाडी गीता फोगाट को पुलिस में डीएसपी बनाया गया।
5. खिलाडी राम लाल को सब इंस्पेकटर बनाया गया।
6. खाद्य एवं आपूर्ति विभाग का नाम बदलने को कैबिनेट ने मंजूरी दी है।
7. घंटों के बदले काम और मानदेय देने का फैसला।
8. छह हजार रूपये मानदेय और 3 हजार बेरोजगारी भत्ता दिया जाएगा।
9. 21 से 35 साल के युवाओं को मिलेगा बेरोजगारी भत्ता।
10. बेरोजगारी भत्ते की राशि में संसोधन किया गया।
11. 12वीं को 900 रूपये, बीए पास को 1500 रुपये और पोस्ट ग्रेजुएट को 3000 रुपये बेरोजगारी भत्ता दिया जाएगा।
Related Postsमहिला कांस्टेबल भर्ती में हो रहीं अनियमितताओं पर हाईकोर्ट ने सरकार से मांगाएचएसएससी की क्लर्क परीक्षा आज, सुरक्षा के कड़े प्रबंध किएएग्जाम सेंटर पर दिखी सख्ती, क्लर्क की परीक्षा के लिए उतरवाईं झुमके और चूड़ियांजब फौजी को लगी 5 गोलियां, कहा- ‘जंग हुआ तो 100 को मारकर आऊंगासेना भर्ती कार्यालय के खिलाफ हाईकोर्ट का बड़ा फैसला, जानिए मामला?